НЯДАЎНА гімназія адзначыла дзве цудоўныя даты — юбілеі настаўнікаў экстра-класа Раісы Балюк і Вячаслава Саўчыка. З гэтай нагоды была наладжана імпрэза ў фармаце даўнішняй савецкай перадачы “Ад усёй душы”. Яна ішла ў 70-80-ыя гады (старэйшае пакаленне, безумоўна, памятае яе) і расказвала пра лепшых людзей краіны, іх складаныя і прыгожыя лёсы, напоўненыя дабрынёй, святлом, самаадданай працай. Менавіта такія людзі побач з намі — гэта нашы юбіляры, і нам пашанцавала, што мы можам прычасціцца ў іх аптымізму, жыццястойкасці, апантанасці і бясконцай любові да сваёй справы.